สังคมข่าวหุ้น
*...ดัชนีหุ้นไทยปิดตลาด 1,760.47 จุด เพิ่มขึ้น 4.06 จุด มูลค่าซื้อขาย 53,440 ล้านบาท รับแรงหนุนหุ้นกลุ่มพลังงานหลังราคาน้ำมันพุ่ง นักลงทุนมั่นใจปัจจัยในประเทศมากขึ้น จากความชัดเจนเรื่องการเลือกตั้ง แนวโน้มวันนี้มีโอกาสแกว่งตัวแบบ Sideway up ประเมินแนวต้าน 1,767-1,774 จุด แนวรับ 1,747-1,750 จุด...
1 ต.ค. 2561

เล็กเซียวหงส์
*…ดัชนีหุ้นไทยปิดตลาด 1,760.47 จุด เพิ่มขึ้น 4.06 จุด มูลค่าซื้อขาย 53,440 ล้านบาท รับแรงหนุนหุ้นกลุ่มพลังงานหลังราคาน้ำมันพุ่ง นักลงทุนมั่นใจปัจจัยในประเทศมากขึ้น จากความชัดเจนเรื่องการเลือกตั้ง แนวโน้มวันนี้มีโอกาสแกว่งตัวแบบ Sideway up ประเมินแนวต้าน 1,767-1,774 จุด แนวรับ 1,747-1,750 จุด…
*…GUNKUL ราคาหุ้นช่วงนี้รูปทรงค่อนข้างดี ว่ากันว่างบไตรมาส 3/61 จะโดดเด่นเป็นพิเศษ..หลังไตรมาสก่อนเสียฟอร์มไปเยอะ..น่าจับตาสตอรี่การลงทุนในต่างประเทศ ที่เริ่มได้กลิ่นดีลใหม่ เตะจมูกแรงขึ้นมาทุกวัน..ไม่น่าเกินเดือนนี้คงได้ข้อสรุป แต่เป็นประเทศอะไร..อันนี้บอกไม่ได้ แต่จะเป็นที่เดียวกับ BGRIM-GULF หรือไม่‘น๊า’..!?…
*…EA บทจะผ่าน 50 บาท ก็ผ่านง่ายซะเหลือเกิน.! คำถามตามมาทันที “จะไปต่อไหม.!?” ไปย้อนดูไฮเดิมเกือบ 80 บาท มีโอกาสกับสู่ที่เดิมได้เช่นกัน..แต่ขึ้นมาแรง ๆ พึงระวังแรงขายทำกำไรไว้ด้วย..อย่าลืมทุกคนเล่นหุ้นหวังกำไรทั้งนั้น..!!?…
*…PTT ปรับขึ้นรับ “ราคาน้ำมันพุ่ง-ปันผลครึ่งปี 0.80 บาท” เป็นอีกตัวที่เหมาะลงทุนระยะยาว แต่มีอยู่เรื่องหนึ่งที่อดสงสัยไม่ได้ว่า “ทำไมปตท.ไม่เลือกคู่ซะที” กรณีการเข้าร่วมประมูลรถไฟความเร็วสูงเชื่อม 3 สนามบิน ดูจาก 2 ทางเลือกสุดท้ายคือ BTS กับ BEM ไม่น่าจะเลือกยาก..หรือจะเป็นอย่างที่มีคนนินทาหรือไม่ว่า “คนที่ใหญ่กว่าบอร์ดต้องการให้ร่วมกับซีพี” จริงหรือไม่ ใช่หรือเปล่าไม่รู้..!? แต่ที่รู้ ๆ ใช้เวลาเลือกมากจนผิดสังเกตจริง ๆ…
*…SUPER มีข่าวดีจัดตั้ง “อินฟราฟันด์” หลังยื่นไฟลิ่งไปแล้ว หากขายกองทุนฯได้ทำให้ SUPER เบาตัวเรื่องภาระดอกเบี้ยได้เยอะ..!!? ‘แหม๊’ “เฮียจอมทรัพย์” รีดน้ำหนักรอแล้วนะเนี่ย..!! อ้าวค่อย ๆ เป็น ค่อย ๆ ไปกันนะครับ…                      
*…S น่าจับตาการบริหารพอร์ตการลงทุน..ที่มีการเพิ่มน้ำหนักลงทุนอสังหาริมทรัพย์ประเภท “เก็บกินค่าเช่าระยะยาว” ทั้งอาคารสำนักงานหรือศูนย์ค้าปลีกต่าง ๆ น่ากระจายความเสี่ยงได้ดีทีเดียว…
*…CPALL เพียรพยายาม มีข่าวดีเล็ดลอดออกมาอยู่เรื่อย ๆ โดยเฉพาะ “แบงกิ้งเอเย่นต์” แต่ดูเหมือนจะไม่เพียงพอกับการพยุงอัตรากำไรสุทธิให้ “คงเส้น คงวา” เหมือนดั่งอดีตได้..แถมการลงทุนต่างประเทศ..หนทางชักไม่สวยหรูซะแล้วซิ ยิ่งลงทุนดูเหมือนยิ่งขาดทุน..ก็ไม่รู้ซินะ เป็นแบบนี้ต่อไปไม่ใช่เรื่องดีกับผู้ถือหุ้นแน่นอน…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/ข่าวหุ้นธุรกิจ,www.facebook.com/ข่าวหุ้นเจาะตลาด และ FM 102 MHz….
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น
 